b'\n_START_ARTICLE_\nDeath Magnetic\n_START_SECTION_\nDeath magnetic prad\xc5\xbeia\n_START_PARAGRAPH_\n2006 m. kovo 10 d. Metallica prane\xc5\xa1\xc4\x97, kad jie ateinan\xc4\x8dius \xc5\xa1e\xc5\xa1is m\xc4\x97nesius ketina kurti med\xc5\xbeiag\xc4\x85 naujam albumui. Lars Ulrich prane\xc5\xa1\xc4\x97, kad jie studijoje sutaria kur kas puikiau nei per 2003 met\xc5\xb3 vykusius albumo St. Anger \xc4\xafra\xc5\xa1in\xc4\x97jimus. Baland\xc5\xbeio 6 d. Lars Ulrich atskleid\xc4\x97, kad jie baig\xc4\x97 komponuoti 6 - 7 dainas, (i\xc5\xa1skyrus \xc5\xbeod\xc5\xbeius) i\xc5\xa1 j\xc5\xb3 atrast\xc5\xb3 rifu \xc4\xafra\xc5\xa1\xc5\xb3 per pasiruo\xc5\xa1imus per Madly in Anger with the World Tour tur\xc4\x85. Jis prid\xc5\xabr\xc4\x97, kad naujosios dainos primena j\xc5\xb3 sen\xc4\x85sias dainas, o \xc4\xaf St. Anger joki\xc5\xb3 pana\xc5\xa1um\xc5\xb3 n\xc4\x97ra. _NEWLINE_2006 m. kovo 20 d. Kirk Hammett atskleid\xc4\x97, kad 15 dain\xc5\xb3 jau yra para\xc5\xa1ytos ir vidutini\xc5\xa1kai buvo ra\xc5\xa1oma ma\xc5\xbedaug dvi - trys dainos per savait\xc4\x99. Gegu\xc5\xbe\xc4\x97s 27 d. Metallica savo interneto svetain\xc4\x97je patalpino vaizdo \xc4\xafra\xc5\xa1\xc4\x85, kuriame buvo rodomas Larsas, kalbantis apie nauj\xc4\x85 album\xc4\x85.\n_START_SECTION_\n\xc4\xaera\xc5\xa1in\xc4\x97jimo eiga\n_START_PARAGRAPH_\n2007 m. sausio 1 d. Lars Ulrich dav\xc4\x97 vienai laidai interviu, sakydamas, kad jei jie b\xc5\xabt\xc5\xb3 pas buvus\xc4\xaf prodiuser\xc4\xaf Bob Rock, jie grei\xc4\x8diausiai nueit\xc5\xb3 \xc4\xaf \xc4\xafra\xc5\xa1\xc5\xb3 studij\xc4\x85 ir prad\xc4\x97t\xc5\xb3 \xc4\xafra\xc5\xa1in\xc4\x97ti tiksl\xc5\xb3 dain\xc5\xb3 skai\xc4\x8di\xc5\xb3 paruo\xc5\xa1t\xc4\x85 albumui. Lars taip pat citavo Rick Rubin, sakydamas kad Rick nenori kad jie tiesiog nueit\xc5\xb3 \xc4\xaf studij\xc4\x85 \xc4\xafra\xc5\xa1in\xc4\x97ti, kol kiekviena daina n\xc4\x97ra baigta kaip \xc4\xafmanoma ar\xc4\x8diau 100 procent\xc5\xb3._NEWLINE_Kovo 5  d. Ulrich atskleid\xc4\x97, kad jie suma\xc5\xbeino potenciali\xc5\xb3 dain\xc5\xb3 skai\xc4\x8di\xc5\xb3 nuo 25 iki 14 ir jie gali prad\xc4\x97ti tas dainas \xc4\xafra\xc5\xa1in\xc4\x97ti kit\xc4\x85 savait\xc4\x99. _NEWLINE_Kovo 14 d. grup\xc4\x97s interneto puslapyje buvo patalpinta informacija, kurioje buvo atskleista, kad jie persik\xc4\x97l\xc4\x97 \xc4\xaf Los And\xc5\xbeel\xc4\x85 prad\xc4\x97ti j\xc5\xb3 devinto originalaus albumo \xc4\xafra\xc5\xa1in\xc4\x97jimus. Tai buvo pirmas kartas, kai Metallica \xc4\xafra\xc5\xa1in\xc4\x97jo ne namuose San Franciske, po \xe2\x80\x9eMetallica\xe2\x80\x9c albumo \xc4\xafra\xc5\xa1in\xc4\x97jimo \xe2\x80\x9eOne-on-One\xe2\x80\x9c studijoje 1990 - 1991 metais. _NEWLINE_Gegu\xc5\xbe\xc4\x97s 15 d. Ulrich patvirtino, kad \xc4\xafra\xc5\xa1yta 11 dain\xc5\xb3 b\xc5\xabsimam albumui, nors tik 10 dain\xc5\xb3 bus jame. _NEWLINE_Keletas \xc4\xaf Death Magnetic ne\xc4\xafra\xc5\xa1yt\xc5\xb3 dain\xc5\xb3, kaip kad \xe2\x80\x9eShine\xe2\x80\x9c ir kitos, kaip kad \xe2\x80\x9eTo Hell And Back\xe2\x80\x9c buvo paliktos ne\xc4\xafra\xc5\xa1ytos, nors sklido gandai, kad jos bus \xc4\xafra\xc5\xa1ytos albumo B pus\xc4\x97je arba kitame albume. \xc5\xa0ie dain\xc5\xb3 pavadinimai buvo patvirtinti Lars Ulrich 2008 m. gruod\xc5\xbeio 20 d.\n_START_SECTION_\nPirm\xc5\xb3j\xc5\xb3 dain\xc5\xb3 atlikimas gyvai\n_START_PARAGRAPH_\n2008 m. rugpj\xc5\xab\xc4\x8dio 9 dien\xc4\x85, Metallica pristat\xc4\x97 vien\xc4\x85 i\xc5\xa1 nauj\xc5\xb3j\xc5\xb3 dain\xc5\xb3 \xe2\x80\x9eCyanide\xe2\x80\x9c Teksaso valstijoje, Dalase. Rugpj\xc5\xab\xc4\x8dio 20 d. Metallica Airijoje, Dubline v\xc4\x97l sugrojo \xe2\x80\x9eCyanide\xe2\x80\x9c, o rugpj\xc5\xab\xc4\x8dio 22 d. Leeds festivalyje debiutavo j\xc5\xb3 daina \xe2\x80\x9eThe Day That Never Comes\xe2\x80\x9c\n_START_SECTION_\nI\xc5\xa1leidimas\n_START_PARAGRAPH_\n2008 m. saus\xc4\xaf Stereo Warning para\xc5\xa1\xc4\x97 parei\xc5\xa1kim\xc4\x85, kad albumo i\xc5\xa1leidimo data but\xc5\xb3 atid\xc4\x97ta iki rugs\xc4\x97jo, ta\xc4\x8diau Metallica vadovyb\xc4\x97 i\xc5\xa1 karto atmet\xc4\x97 parei\xc5\xa1kim\xc4\x85, tvirtindama, kad albumo i\xc5\xa1leidimo data negali b\xc5\xabti atid\xc4\x97ta kai n\xc4\x97ra tikslios i\xc5\xa1leidimo datos._NEWLINE_Vis d\xc4\x97lto albumas buvo baigtas rugpj\xc5\xab\xc4\x8dio 10 dien\xc4\x85, o i\xc5\xa1leistas rugs\xc4\x97jo 12 dien\xc4\x85 skirtinguose kompaktini\xc5\xb3 plok\xc5\xa1teli\xc5\xb3 komplektuose. _NEWLINE_Nepaisant to, Pranc\xc5\xabzijoje albumas prad\xc4\x97tas pardavin\xc4\x97ti rugs\xc4\x97jo 2 diena, o Did\xc5\xbeiojoje Britanijoje tik rugs\xc4\x97jo 10 dien\xc4\x85.\n_START_SECTION_\nAlbumo pri\xc4\x97mimas\n_START_PARAGRAPH_\nPirmasis albumo singlas \xe2\x80\x9eThe Day That Never Comes\xe2\x80\x9c buvo apib\xc5\xabdintas kaip labiausiai \xe2\x80\x9ekalantis\xe2\x80\x9c (angl. downbeat) k\xc5\xabrinys visame albume ir sakoma, kad savo kompozicija k\xc5\xabrinys labiausiai primena j\xc5\xb3 dain\xc4\x85 i\xc5\xa1 1988 met\xc5\xb3 \xe2\x80\x9e\xe2\x80\xa6And Justice For All\xe2\x80\x9c albumo - One. Grup\xc4\x97 sugr\xc4\xaf\xc5\xbeo prie savo ankstesn\xc4\x97s muzikos bruo\xc5\xbe\xc5\xb3 - nuostabios solo partijos (ko nebuvo St. Anger albume) ir sunkokos kompozicijos kaip pirmuose grup\xc4\x97s albumuose. _NEWLINE_Dream Theater grup\xc4\x97s b\xc5\xabgnininkas Mike Portonoy apie album\xc4\x85 \xc5\xa1nek\xc4\x97jo taip: _NEWLINE_\xe2\x80\x9eTai yra albumas, kurio a\xc5\xa1 laukiau nuo \xe2\x80\x9e\xe2\x80\xa6And Justice For All\xe2\x80\x9c. Jie yra \xc5\xa1aunuoliai kad pagaliau po 20 - ies met\xc5\xb3, po \xe2\x80\x9eTo Live Is To Die\xe2\x80\x9c jie suk\xc5\xabr\xc4\x97 instrumentin\xc4\xaf k\xc5\xabrin\xc4\xaf. Sveiki sugr\xc4\xaf\xc5\xbe\xc4\x99 vaikinai.\xe2\x80\x9c_NEWLINE_Albumo kritika buvo palanki Metallica\'ai. Allmusic ju darb\xc4\x85 \xc4\xafvertino keturiomis \xc5\xbevaig\xc5\xbedut\xc4\x97mis pamin\xc4\x97dami, kad: _NEWLINE_\xe2\x80\x9eU\xc5\xbe tai kad girdime Metallica v\xc4\x97l kaip Metallica\xe2\x80\x9c. Kitas leidinys \xc4\xaftakingas JAV leidinys The Guardian taip pat buvo palankus grupei: "Geriausias j\xc5\xb3 k\xc5\xabrinys per pastaruosius 20 met\xc5\xb3.\xe2\x80\x9c\n_START_SECTION_\nPardavimai\n_START_PARAGRAPH_\nDeath Magnetic debiutavo pirmoje Billboard 200 vietoje. Vos per tris dienas buvo parduota net 490 000 albumo kopij\xc5\xb3 visame pasaulyje. Tai yra penktasis Metallica albumas, kuris debiutavo \xc5\xa1io s\xc4\x85ra\xc5\xa1o pirmoje vietoje. Albumas taip pat tapo geriausiai parduodamu Metallica albumu per savait\xc4\x99 po 1996 metais i\xc5\xa1leisto j\xc5\xb3 darbo \xe2\x80\x9eLoad\xe2\x80\x9c._NEWLINE_Pagal \xe2\x80\x9eBillboard magazine\xe2\x80\x9c, 2008 m. rugs\xc4\x97jo 27 dienos ap\xc5\xbevalg\xc4\x85, Death Magnetic pateko \xc4\xaf pirm\xc4\x85sias vietas \xc5\xa1i\xc5\xb3 Billboard s\xc4\x85ra\xc5\xa1uose: Billboard Top 200, Billboard Comprehensive Albums, Top Rock Albums, Top Hard Rock Albums, Top Modern Rock/Alternative Albums, Top Digital Albums, Top Internet Albums, Top European Albums, Tastemakers, ir Hot Mainstream Rock Tracks (\xe2\x80\x9eThe Day That Never Comes\xe2\x80\x9c)._NEWLINE_Albumas karaliavo 25 Europos \xc5\xa1ali\xc5\xb3 topuose pagal pardavim\xc5\xb3 skai\xc4\x8di\xc5\xb3, Australijoje, Kanadoje, JAV, Naujojoje Zelandijoje ir kitose pasaulio \xc5\xa1alyse bendr\xc4\x85 skai\xc4\x8di\xc5\xb3 gaunant vir\xc5\xa1 40 valstybi\xc5\xb3, kuriose buvo pirmoje vietoje.\n_START_SECTION_\nSertifikatas\n_START_PARAGRAPH_\nDeath Magnetic apdovanotas platininiu (1,000 000 kopij\xc5\xb3) 2008 metais, spalio 28 dien\xc4\x85.'